Baġit ġenerali tal-Unjoni Ewropea għas-sena finanzjarja 2021 - it-taqsimiet kollha Kumitat għall-Baġits Riżoluzzjoni tal-Parlament Ewropew tat-18 ta' Diċembru 2020 dwar il-pożizzjoni tal-Kunsill dwar it-tieni abbozz tal-baġit ġenerali tal-Unjoni Ewropea għas-sena finanzjarja 2021 (13892/2020 – C9-0408/2020 – 2020/0371(BUD)) Il-Parlament Ewropew, – wara li kkunsidra l-Artikolu 314 tat-Trattat dwar il-Funzjonament tal-Unjoni Ewropea, – wara li kkunsidra l-Artikolu 106a tat-Trattat li jistabbilixxi l-Komunità Ewropea tal-Enerġija Atomika, – wara li kkunsidra d-Deċiżjoni tal-Kunsill 2014/335/UE, Euratom tas-26 ta' Mejju 2014 dwar is-sistema tar-riżorsi proprji tal-Unjoni Ewropea, − wara li kkunsidra l-abbozz ta' Deċiżjoni tal-Kunsill dwar is-sistema tar-riżorsi proprji tal-Unjoni Ewropea u li tħassar id-Deċiżjoni 2014/335/UE, Euratom, – wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002, – wara li kkunsidra r-Regolament (UE, Euratom) Nru 2018/1046 tal-Parlament Ewropew u tal-Kunsill tat-18 ta' Lulju 2018 dwar ir-regoli finanzjarji applikabbli għall-baġit ġenerali tal-Unjoni, li jemenda r-Regolamenti (UE) Nru 1296/2013, (UE) Nru 1301/2013, (UE) Nru 1303/2013, (UE) Nru 1304/2013, (UE) Nru 1309/2013, (UE) Nru 1316/2013, (UE) Nru 223/2014, (UE) Nru 283/2014, u d-Deċiżjoni Nru 541/2014/UE u li jħassar ir-Regolament (UE, Euratom) Nru 966/2012, − wara li kkunsidra r-Regolament tal-Kunsill li jistabbilixxi l-qafas finanzjarju pluriennali għas-snin mill-2021 sal-2027, − wara li kkunsidra l-Ftehim Interistituzzjonali bejn il-Parlament Ewropew, il-Kunsill tal-Unjoni Ewropea u l-Kummissjoni Ewropea dwar dixxiplina baġitarja, dwar kooperazzjoni f'materji ta' baġit u dwar ġestjoni finanzjarja tajba, kif ukoll dwar riżorsi proprja ġodda, inkluż pjan direzzjonali għall-introduzzjoni ta' riżorsi proprja ġodda, – wara li kkunsidra l-ftehim politiku tal-10 ta' Novembru 2020 dwar il-qafas finanzjarju pluriennali għas-snin mill-2021 sal-2027, – wara li kkunsidra r-rapport speċjali tal-Grupp Intergovernattiv ta' Esperti dwar it-Tibdil fil-Klima (IPCC) tat-8 ta' Ottubru 2018 dwar it-Tisħin Globali ta' 1.5 C, – wara li kkunsidra r-riżoluzzjoni tiegħu tas-16 ta' Jannar 2020 dwar il-15-il laqgħa tal-Konferenza tal-Partijiet (COP15) għall-Konvenzjoni dwar id-Diversità Bijoloġika, – wara li kkunsidra r-riżoluzzjoni tiegħu tad-19 ta' Ġunju 2020 dwar il-linji gwida ġenerali għat-tħejjija tal-baġit 2021, Taqsima III - Il-Kummissjoni, – wara li kkunsidra r-riżoluzzjoni tiegħu tal-14 ta' Mejju 2020 dwar l-estimi tad-dħul u tal-infiq tal-Parlament Ewropew għas-sena finanzjarja 2021, – wara li kkunsidra l-abbozz tal-baġit ġenerali tal-Unjoni Ewropea għas-sena finanzjarja 2021, adottat mill-Kummissjoni fis-27 ta' Lulju 2020 (COM(2020)0300) (l-"ewwel AB"), – wara li kkunsidra l-pożizzjoni dwar l-abbozz ta' baġit ġenerali tal-Unjoni Ewropea għas-sena finanzjarja 2021, adottata mill-Kunsill fit-28 ta' Settembru 2020 u li ntbagħtet lill-Parlament Ewropew fl-1 ta' Ottubru 2020 (11072/1/2020 – C9-0314/2020), – wara li kkunsidra r-riżoluzzjoni tiegħu tat-12 ta' Novembru 2020 dwar il-pożizzjoni tal-Kunsill dwar l-abbozz tal-baġit ġenerali tal-Unjoni Ewropea għas-sena finanzjarja 2021, – wara li kkunsidra l-fatt li l-Kumitat ta' Konċiljazzjoni ma laħaqx ftehim dwar test konġunt fi żmien il-wieħed u għoxrin ġurnata msemmija fl-Artikolu 314(6) tat-Trattat dwar il-Funzjonament tal-Unjoni Ewropea, – wara li kkunsidra d-dikjarazzjoni tal-Kumitat ta' Konċiljazzjoni dwar fehim komuni dwar il-kontenut tal-baġit għall-2021, – wara li kkunsidra l-abbozz ġdid tal-baġit ġenerali tal-Unjoni Ewropea għas-sena finanzjarja 2021, li l-Kummissjoni adottat fl-10 ta' Diċembru 2020 (COM(2020)0836), skont l-Artikolu 314(8) tat-TFUE, – wara li kkunsidra l-pożizzjoni dwar it-tieni abbozz tal-baġit ġenerali tal-Unjoni Ewropea għas-sena finanzjarja 2021, li l-Kunsill adotta fl-14 ta' Diċembru 2020 (13892/2020)– C9-0408/2020), – wara li kkunsidra l-Artikoli 94 u 96 tar-Regoli ta' Proċedura tiegħu, – wara li kkunsidra r-rapport tal-Kumitat għall-Baġits (A9-0267/2020), Ifakkar li l-Artikolu 312(1) tat-Trattat dwar il-Funzjonament tal-Unjoni Ewropea (TFUE) jipprevedi li l-Baġit annwali tal-Unjoni għandu jirrispetta l-qafas finanzjarju pluriennali; jinnota li l-laqgħa tal-Kumitat ta' Konċiljazzjoni fl-4 ta' Diċembru 2020, ma setax jaqbel dwar test konġunt fi żmien il-perjodu ta' konċiljazzjoni ta' 21 jum previst fl-Artikolu 314(5) tat-TFUE, minħabba n-nuqqas ta' ċarezza fir-rigward tal-qafas finanzjarju pluriennali għall-2021-2027 (QFP) sa tmiem il-perjodu ta' konċiljazzjoni; Ifakkar li l-Kumitat ta' Konċiljazzjoni laħaq ftehim komuni dwar il-kontenut tal-Baġit 2021 abbażi tal-Abbozz ta' Elementi għall-Konklużjonijiet Konġunti Nru 4 kif ippreżentati mill-Kummissjoni fl-4 ta' Diċembru 2020, u stieden lill-Kummissjoni tippreżenta t-tieni abbozz ta' baġit għall-2021 li jirrifletti l-fehim komuni hekk kif ikun hemm biżżejjed assigurazzjonijiet li l-Artikolu 312(1) tat-TFUE jista' jiġi rispettat; jinnota li l-Abbozz ta' Elementi għall-Konklużjonijiet Konġunti Nru 4 jinkludi ħames dikjarazzjonijiet, fosthom l-indirizzar determinat tal-faqar fost it-tfal taħt il-Fond Soċjali Ewropew Plus u l-indirizzar tal-impatt tal-kriżi tal-COVID-19 fuq setturi bħat-turiżmu u l-SMEs, u l-persuni l-aktar milquta; Jinnota li l-kundizzjonijiet stabbiliti mill-Kumitat ta' Konċiljazzjoni ġew issodisfati u t-tieni abbozz tal-baġit ġenerali tal-Unjoni għas-sena finanzjarja 2021 kif ippreżentat mill-Kummissjoni jikkorrispondi għall-fehim komuni; jinnota li l-livell ta' approprjazzjonijiet ta' impenn globali fil-Baġit 2021 huwa stabbilit għal EUR 164 251,5 miljun, li jħalli marġni ta' EUR 778,8 miljun f'approprjazzjonijiet ta' impenn taħt il-limitu massimu tal-QFP għall-2021; Jilqa' l-fatt li ż-żieda ta' EUR 185 miljun fuq il-livelli tal-ewwel AB kif modifikat permezz tal-Ittra Emendatorja Nru 1/2020 miksuba fin-negozjati ta' konċiljazzjoni tikkorrispondi għall-prijoritajiet politiċi ewlenin tal-Parlament; jinnota li ż-żidiet jinkludu EUR 60,3 miljun għall-Faċilità Nikkollegaw l-Ewropa - Trasport, EUR 42 miljun għal LIFE, EUR 25,7 miljun għall-Programm Ewropa Diġitali, EUR 6,6 miljun għall-Programm dwar id-Drittijiet u l-Valuri, li minnhom EUR 4,8 miljun huma għal Daphne), EUR 2,7 miljun għall-programm Ġustizzja, EUR 25 miljun għall-Għajnuna Umanitarja bħala parti mir-rinforz ta' EUR 500 miljun għall-perjodu mill-2021 sal-2021 kif maqbul fil-kuntest tal-QFP, EUR 10,2 miljun għall-UNRWA taħt l-Istrument ta' Viċinat, ta' Kooperazzjoni għall-Iżvilupp u ta' Kooperazzjoni Internazzjonali (NDICI) u EUR 7,3 miljun għall-Uffiċċju tal-Prosekutur Pubbliku Ewropew prinċipalment għar-rinforzi tal-persunal; jinnota wkoll li l-Ittra Emendatorja Nru 1/2020 kienet diġà inkorporat żidiet għall-programmi Orizzont Ewropa, Erasmus+ u EU4Health biex jirriflettu l-eżitu tan-negozjati tal-QFP; Jinnota li l-livell ta' approprjazzjonijiet ta' pagament globali fil-Baġit 2021 huwa stabbilit għal EUR 166 060,5 miljun, li jħalli marġni ta' EUR 2 001,4 miljun f'approprjazzjonijiet ta' pagament taħt il-limitu massimu tal-QFP għall-2021; jilqa' l-fatt li l-livell ta' approprjazzjonijiet ta' pagament globali maqbula għall-2021 jirrappreżenta żieda ta' 1,2 % meta mqabbel mal-Baġit 2020; jissottolinja l-importanza tad-dikjarazzjoni konġunta dwar l-approprjazzjonijiet ta' pagament li fiha l-Parlament u l-Kunsill jimpenjaw ruħhom li jieħdu d-deċiżjonijiet neċessarji, fi żmien xieraq, biex ikopru kwalunkwe ħtieġa ġġustifikata; Jilqa' l-fatt li, bi qbil mal-Artikolu 15(3) tar-Regolament Finanzjarju u d-dikjarazzjoni konġunta dwar l-implimentazzjoni tal-paragrafu maqbul bejn il-Parlament Ewropew u l-Kunsill, il-Kumitat ta' Konċiljazzjoni qabel, għall-ewwel darba, li EUR 20 miljun f'approprjazzjonijiet ta' impenn jerġgħu jsiru disponibbli fil-linji baġitarji tar-riċerka; jinsisti fuq l-implimentazzjoni sħiħa tal-Artikolu 15(3) tar-Regolament Finanzjarju fil-QFP sabiex jintlaħqu l-EUR 500 miljun maqbula; Ifakkar li l-Kumitat ta' Konċiljazzjoni għamilha ċara li t-tnaqqis ta' EUR 61 miljun għall-Aġenzija Ewropea għall-Gwardja tal-Fruntiera u tal-Kosta (Frontex) fl-2021 ma jaffettwax iż-żieda globali ta' EUR 500 miljun (fi prezzijiet tal-2018) maqbula politikament fil-kuntest tan-negozjati tal-QFP, u li t-tnaqqis se jiġi kkumpensat fis-snin ta' wara f'konformità mal-ftehim dwar il-QFP; Jilqa' l-fatt li l-Parlament irnexxielu jiddefendi nomenklatura baġitarja aktar differenzjata meta mqabbla ma' dik proposta mill-Kummissjoni fl-ewwel AB, partikolarment fir-rigward tal-NDICI, Erasmus+, il-programm dwar id-Drittijiet u l-Valuri u d-djalogu soċjali; jemmen li dawk il-modifiki se jippermettu lill-Parlament u lill-Kunsill jeżerċitaw aħjar ir-rwol tagħhom ta' teħid tad-deċiżjonijiet fil-proċedura baġitarja annwali kif ukoll l-iskrutinju tagħhom fuq l-implimentazzjoni tal-baġit; jiddispjaċih madankollu li, matul il-konċiljazzjoni, il-Kunsill u l-Kummissjoni ma setgħux jaqblu dwar nomenklatura aktar dettaljata kif propost mill-Parlament, b'mod partikolari għall-Fond għall-Migrazzjoni u l-Ażil u l-Istrument għall-Ġestjoni tal-Fruntieri u tal-Viżi, kif ukoll għall-Istrument għall-Assistenza ta' Qabel l-Adeżjoni u għal aktar differenzjazzjoni għall-NDICI, b'mod partikolari l-fergħa tal-Viċinat; Jinnota li l-livell ta' approprjazzjonijiet globali fil-Baġit 2021 għall-Parlament huwa stabbilit għal EUR 2 063 miljun; Jilqa' l-ħolqien ta' total ta' 75 post u ż-żieda korrispondenti fl-approprjazzjonijiet għall-Qorti tal-Ġustizzja tal-Unjoni Ewropea, il-Kumitat Ekonomiku u Soċjali Ewropew (KESE), il-Kumitat Ewropew tar-Reġjuni (KtR), l-Ombudsman Ewropew u s-Servizz Ewropew għall-Azzjoni Esterna (SEAE) biex jiġi żgurat li jkollhom biżżejjed riżorsi u persunal biex ikunu jistgħu jwettqu l-missjonijiet tagħhom bl-aħjar mod possibbli kif ukoll biex jiffunzjonaw b'mod ottimu; Jilqa' t-tisħiħ ta' EUR 590 854 għall-KESE dwar il-linja baġitarja għall-Interpretazzjoni u t-tisħiħ ta' EUR 564 796 għall-KtR fuq il-linji baġitarji Materjal u l-installazzjonijiet tekniċi, u Attivitajiet ta' komunikazzjoni tal-Partijiet terzi u tal-gruppi Politiċi; Jilqa' l-proposta tal-Kummissjoni biex jiżdiedu l-approprjazzjonijiet għas-SEAE fil-Baġit 2021 minħabba responsabbiltajiet ġodda fil-governanza tal-Faċilità Ewropea għall-Paċi u għal operazzjonalità mtejba tas-servizzi konsulari; jilqa' t-trasferiment newtrali għall-baġit tal-persunal tal-Kummissjoni mit-taqsimiet amministrattivi tad-delegazzjonijiet tal-Unjoni għas-SEAE sabiex jiġu ssimplifikati u razzjonalizzati ċ-ċirkwiti amministrattivi u finanzjarji u tkun tista' ssir il-ġestjoni effiċjenti u awtonoma tal-persunal; jilqa' t-tisħiħ ta' EUR 1 miljun għall-ġlieda kontra d-diżinformazzjoni dwar il-linja baġitarja tal-Kapaċità ta' Komunikazzjoni Strateġika; Jaqbel li t-tnaqqis ta' 10 % fil-linji ddedikati għall-missjonijiet huwa ġustifikat fid-dawl tal-kriżi tas-saħħa u ekonomika li qed tirriżulta mit-tifqigħa tal-COVID-19; Japprova l-pożizzjoni tal-Kunsill dwar it-tieni abbozz tal-baġit ġenerali tal-Unjoni Ewropea għas-sena finanzjarja 2021 kif ukoll id-dikjarazzjonijiet konġunti annessi ma' din ir-riżoluzzjoni; Jagħti istruzzjonijiet lill-President tiegħu biex jiddikjara li l-baġit ġenerali tal-Unjoni Ewropea għas-sena finanzjarja 2021 ġie adottat b'mod definittiv u biex jiżgura li jiġi ppubblikat f'Il-Ġurnal Uffiċjali tal-Unjoni Ewropea; Jagħti istruzzjonijiet lill-President tiegħu biex jgħaddi din ir-riżoluzzjoni lill-Kunsill u lill-Kummissjoni, kif ukoll lill-istituzzjonijiet l-oħra u lill-entitajiet ikkonċernati, u lill-parlamenti nazzjonali. ANNESS: DIKJARAZZJONI MILL-KUMITAT TA' KONĊILJAZZJONI Il-Kumitat ta' Konċiljazzjoni msemmi fl-Artikolu 314(5) tat-TFUE, li ltaqa' fl-4 ta' Diċembru 2020, eżamina l-proposta tal-Kummissjoni għall-abbozz ta' baġit ġenerali għall-2021 (COM(2020)0300) u l-Ittra Emendatorja Nru 1 għall-abbozz ta' baġit ġenerali għall-2021 (COM(2020)0748). F'dik il-laqgħa, il-Kumitat ta' Konċiljazzjoni laħaq fehim komuni dwar il-kontenut tal-baġit 2021, ibbażat fuq l-Abbozz ta' Elementi għall-Konklużjonijiet Konġunti Nru 4 kif ippreżentat mill-Kummissjoni fl-4 ta' Diċembru 2020. Filwaqt li jfakkar fl-Artikolu 312(1) tat-TFUE, skont liema artikolu "Il-baġit annwali tal-Unjoni għandu jirrispetta l-qafas finanzjarju pluriennali", il-Kumitat ta' Konċiljazzjoni, fid-dawl taċ-ċirkostanzi fir-rigward tal-qafas finanzjarju pluriennali għall-2021-2027, mhuwiex f'pożizzjoni li jaqbel dwar test konġunt fil-perjodu ta' konċiljazzjoni ta' 21 jum, kif previst fl-Artikolu 314(5) tat-TFUE. Il-Kummissjoni għalhekk ġiet mistiedna tippreżenta abbozz ta' baġit ġdid għall-2021, f'konformità mal-Artikolu 314(8) tat-TFUE, b'kunsiderazzjoni xierqa tal-fehim komuni milħuq fil-Kumitat ta' Konċiljazzjoni, hekk kif kien hemm biżżejjed assigurazzjonijiet li seta' jkun hemm konformità mal-Artikolu 312(1) TFUE, sabiex il-Parlament Ewropew u l-Kunsill ikunu jistgħu jipproċessaw malajr tali abbozz ta' baġit ġdid għall-2021 fuq dik il-bażi. ANNESS: Baġit 2021 – Elementi għall-konklużjonijiet konġunti Dawn il-konklużjonijiet konġunti jkopru t-taqsimiet li ġejjin: Baġit 2021 Baġit 2020 – Abbozz ta' Baġit Emendatorju Nru 10/2020 Dikjarazzjonijiet Ħarsa ġenerali A. Baġit 2021 Skont l-elementi għall-konklużjonijiet konġunti: - Il-livell ġenerali ta' approprjazzjonijiet ta' impenn fil-baġit tal-2021 huwa stabbilit għall-ammont ta' EUR 164 251,5 miljun. Globalment, dan iħalli marġni taħt il-limiti massimi tal-QFP għall-2021 ta' EUR 778,8 miljun f'approprjazzjonijiet ta' impenn. - Il-livell kumplessiv ta' approprjazzjonijiet ta' pagament fil-baġit tal-2021 huwa stabbilit għall-ammont ta' EUR 166 060,5 miljun. Globalment, dan iħalli marġni taħt il-limiti massimi tal-QFP għall-2021 ta' EUR 2 001,4 miljun f'approprjazzjonijiet ta' pagament. - L-Istrument ta' Flessibbiltà għall-2021 huwa mobilizzat f'approprjazzjonijiet ta' impenn għall-ammont ta' EUR 76,4 miljun għall-Intestatura 2b Reżiljenza u Valuri. L-approprjazzjonijiet ta' pagament għall-2021 relatati mal-mobilizzazzjoni tal-Istrument ta' Flessibbiltà fl-2018, fl-2019, fl-2020 u fl-2021 huma stmati mill-Kummissjoni li jammontaw għal EUR 628,5 miljun. L-iskeda ta' pagamenti stmati tal-ammonti pendenti relatati għal dawn is-snin hija dettaljata fit-tabella li ġejja: B. Baġit 2020 L-Abbozz ta' Baġit Emendatorju Nru 10/2020 huwa approvat kif propost mill-Kummissjoni Baġit 2021 Linji "magħluqa" Sakemm ma jkunx iddikjarat mod ieħor hawn taħt f'dawn il-konklużjonijiet, il-linji baġitarji kollha mhux emendati la mill-Kunsill u lanqas mill-Parlament, u dawk li għalihom il-Parlament aċċetta l-emendi tal-Kunsill matul il-qari rispettiv tagħhom, huma kkonfermati kif propost fil-proposta tal-Kummissjoni għal abbozz ta' baġit għall-2021 kif emendat fl-Ittra Emendatorja Nru 1/2021. Għal-linji baġitarji l-oħra, il-Kumitat ta' Konċiljazzjoni qabel dwar il-konklużjonijiet inklużi fit-taqsimiet 1.2 sa 1.7 ta' hawn taħt. Kwistjonijiet orizzontali Aġenziji deċentralizzati Il-kontribuzzjoni tal-UE (f'approprjazzjonijiet ta' impenn u ta' pagament u l-għadd ta' postijiet) għall-aġenziji deċentralizzati kollha huma stabbiliti fil-livell propost mill-Kummissjoni fl-Ittra Emendatorja Nru 1/2021 bl-eċċezzjoni ta': o L-Aġenzija tal-Unjoni Ewropea għad-Drittijiet Fundamentali (FRA, artikolu tal-baġit 07 10 04) li għaliha huwa propost li l-livell ta' approprjazzjonijiet ta' pagament jiżdied b'EUR 638 178. o L-Istitut Ewropew għall-Ugwaljanza bejn is-Sessi (EIGE, artikolu tal-baġit 07 10 05) li għalih huwa propost li l-livell ta' approprjazzjonijiet ta' pagament jiżdied b'EUR 971 628. o L-Aġenzija tal-Unjoni Ewropea għall-Kooperazzjoni fil-Ġustizzja Kriminali (Eurojust, artikolu tal-baġit 07 10 07) li għaliha l-livell ta' approprjazzjonijiet ta' impenn u ta' pagament jiżdied b'EUR 500 000. o L-Uffiċċju tal-Prosekutur Pubbliku Ewropew (UPPE, artikolu tal-baġit 07 10 08) li għalih huma allokati 8 postijiet addizzjonali (li jirrappreżentaw antiċipazzjoni taż-żieda prevista fl-2022) u l-livell ta' approprjazzjonijiet ta' impenn u ta' pagament jiżdied b'EUR 7 252 790. o L-Aġenzija tal-Gwardja Ewropea tal-Fruntiera u tal-Kosta (Frontex, artikolu tal-baġit 11 10 01) li għaliha huwa propost li l-livell ta' approprjazzjonijiet ta' impenn u ta' pagament jiżdied b'EUR 61 000 000. o L-Aġenzija Ewropea għat-tmexxija operattiva tas-sistemi tal-IT fuq skala kbira fil-qasam tal-libertà, is-sigurtà u l-ġustizzja ("eu-LISA", l-Artikolu 11 10 02 tal-baġit) li għaliha l-livell tal-approprjazzjonijiet ta' impenn u ta' pagament jiżdied b'EUR 500 000. Aġenziji Eżekuttivi Il-kontribuzzjoni tal-UE (f'approprjazzjonijiet ta' impenn u ta' pagament u l-għadd ta' postijiet) għall-aġenziji eżekuttivi hija stabbilita fil-livell propost mill-Kummissjoni fl-Abbozz ta' Baġit, kif emendat mill-Ittra Emendatorja Nru 1/2021. Il-Kummissjoni se tippreżenta Abbozz ta' Baġit Emendatorju fl-2021 sabiex taġġusta l-istruttura u l-approprjazzjonijiet għas-sett il-ġdid ta' aġenziji eżekuttivi ladarba dawn jiġu stabbiliti formalment. Id-Deċiżjoni ta' implimentazzjoni korrispondenti tal-Kummissjoni li tistabbilixxi l-aġenziji eżekuttivi l-ġodda u d-deċiżjonijiet tal-Kummissjoni li jiddelegawlhom is-setgħat huma mistennija li jiġu adottati kmieni fl-2021. Proġetti Pilota/Azzjonijiet Preparatorji Ġie maqbul pakkett globali ta' 59 proġett pilota/azzjoni preparatorja (PP/AP), għall-ammont totali ta' EUR 71,8 miljun f'approprjazzjonijiet ta' impenn, kif propost mill-Parlament. Meta proġett pilota jew azzjoni preparatorja tidher li hi koperta b'bażi legali eżistenti, il-Kummissjoni tista' tipproponi t-trasferiment ta' approprjazzjonijiet għal-linja baġitarja korrispondenti biex tiffaċilita l-implimentazzjoni tal-azzjoni. Dan il-pakkett jirrispetta bis-sħiħ il-limiti massimi għall-proġetti pilota u għall-azzjonijiet preparatorji previsti fir-Regolament Finanzjarju. Intestaturi tan-nefqa tal-qafas finanzjarju – approprjazzjonijiet ta' impenn Wara li kkunsidra l-konklużjonijiet imsemmija hawn fuq dwar il-linji baġitarji "magħluqa", l-aġenziji u l-proġetti pilota u l-azzjonijiet preparatorji, il-Kumitat ta' Konċiljazzjoni wasal għal ftehim fir-rigward ta' dan li ġej: Intestatura 1 – Suq Uniku, Innovazzjoni u Diġitali L-approprjazzjonijiet ta' impenn huma stabbiliti fil-livell propost mill-Kummissjoni fl-Abbozz ta' Baġit, kif emendat mill-Ittra Emendatorja Nru 1/2021 iżda bl-aġġustamenti, maqbula mill-Kumitat ta' Konċiljazzjoni, kif dettaljati fit-tabella ta' hawn taħt: B'konsegwenza ta' dan, il-livell tal-approprjazzjonijiet ta' impenn huwa stabbilit għal EUR 20 816,6 miljun, li jħalli marġni ta' EUR 102,4 miljun taħt il-limitu massimu tan-nefqa tal-intestatura 1. F'konformità mal-Artikolu 15.3 tar-Regolament Finanzjarju, il-Kumitat ta' Konċiljazzjoni jaqbel li l-approprjazzjonijiet ta' impenn jerġgħu jsiru disponibbli fuq il-linji baġitarji għar-riċerka għal total ta' EUR 20 miljun f'approprjazzjonijiet ta' impenn. Il-linji baġitarji li ġejjin huma msaħħa kif ġej: Il-Kumitat ta' Konċiljazzjoni jaqbel ukoll li dawn l-approprjazzjonijiet huma parti mill-ammont globali sa EUR 0,5 biljun (fi prezzijiet tal-2018) għall-perjodu 2021-2027 miżmuma fid-"Dikjarazzjoni konġunta" maqbula fl-10 ta' Novembru 2020. Dan iħalli sa EUR 481,2 miljun fi prezzijiet tal-2018 disponibbli għall-perjodu 2022-2027. Intestatura 2a – Koeżjoni ekonomika, soċjali u territorjali L-approprjazzjonijiet ta' impenn huma stabbiliti fil-livell propost mill-Kummissjoni fl-abbozz ta' baġit, kif emendat bl-Ittra Emendatorja Nru 1/2021. Intestatura 2b – Reżiljenza u Valuri L-approprjazzjonijiet ta' impenn huma stabbiliti fil-livell propost mill-Kummissjoni fl-Abbozz ta' Baġit, kif emendat mill-Ittra Emendatorja Nru 1/2021 iżda bl-aġġustamenti maqbula mill-Kumitat ta' Konċiljazzjoni, kif dettaljati fit-tabella ta' hawn taħt: B'mod partikolari l-Kumitat ta' Konċiljazzjoni jaqbel li – fid-dawl tal-ambjent attwali tar-rata tal-imgħax u s-suċċess tal-operazzjonijiet ta' finanzjament reċenti SURE – l-approprjazzjonijiet għal-linja baġitarja 06 04 01 jistgħu jitnaqqsu b'EUR 71,9 miljun filwaqt li tiġi ppreservata bis-sħiħ il-kapaċità li jiġi ffinanzjat il-komponent mhux ripagabbli tal-NGEU fl-2021. B'konsegwenza ta' dan, il-livell maqbul ta' approprjazzjonijiet ta' impenn huwa stabbilit għal EUR 4 671,4 miljun, mingħajr ma fadal marġni taħt il-limitu massimu tan-nefqa tal-intestatura 2b u l-mobilizzazzjoni tal-Istrument ta' Flessibbiltà għall-ammont ta' EUR 76,4 miljun. Intestatura 3 – Riżorsi Naturali u Ambjent L-approprjazzjonijiet ta' impenn huma stabbiliti fil-livell propost mill-Kummissjoni fl-Abbozz ta' Baġit, kif emendat mill-Ittra Emendatorja Nru 1/2021 iżda bl-aġġustamenti, maqbula mill-Kumitat ta' Konċiljazzjoni, kif dettaljati fit-tabella ta' hawn taħt: B'konsegwenza ta' dan, il-livell maqbul ta' approprjazzjonijiet ta' impenn huwa stabbilit għal EUR 58 568,6 miljun, li jħalli marġni ta' EUR 55,4 miljun taħt il-limitu massimu tan-nefqa tal-intestatura. Intestatura 4 – Migrazzjoni u Ġestjoni tal-Fruntieri L-approprjazzjonijiet ta' impenn huma stabbiliti fil-livell propost mill-Kummissjoni fl-Abbozz ta' Baġit, kif emendat mill-Ittra Emendatorja Nru 1/2021 iżda bl-aġġustamenti, maqbula mill-Kumitat ta' Konċiljazzjoni, kif dettaljati fit-tabella ta' hawn taħt: Wara l-ftehim politiku reċenti tal-10 ta' Novembru 2020 bejn il-Parlament Ewropew u l-Kunsill dwar il-QFP 2021-2027 u sa meta jiġu approvati t-testi rilevanti, il-Kumitat ta' Konċiljazzjoni jaqbel li t-tnaqqis għall-Aġenzija Ewropea għall-Gwardja tal-Fruntiera u tal-Kosta (Frontex) fl-2021 ma jaffettwax iż-żieda globali ta' EUR 0,5 biljun (fi prezzijiet tal-2018) maqbula politikament f'dak il-kuntest. Apparti din iż-żieda, it-tnaqqis propost fl-2021 se jiġi kkumpensat fis-snin ta' wara f'konformità mal-ftehim dwar il-QFP, filwaqt li jiġu rispettati l-prinċipji tal-ġestjoni finanzjarja tajba. B'konsegwenza ta' dan, il-livell maqbul ta' approprjazzjonijiet ta' impenn huwa stabbilit għal EUR 2 278,8 miljun, li jħalli marġni ta' EUR 188,2 miljun taħt il-limitu massimu tan-nefqa tal-intestatura. Intestatura 5 – Sigurtà u Difiża L-approprjazzjonijiet ta' impenn huma stabbiliti fil-livell propost mill-Kummissjoni fl-Abbozz tal-Baġit, kif emendat bl-Ittra Emendatorja Nru 1/2021. Intestatura 6 – Il-Viċinat u d-Dinja L-approprjazzjonijiet ta' impenn huma stabbiliti fil-livell propost mill-Kummissjoni fl-Abbozz ta' Baġit, kif emendat mill-Ittra Emendatorja Nru 1/2021 iżda bl-aġġustamenti, maqbula mill-Kumitat ta' Konċiljazzjoni, kif dettaljati fit-tabella ta' hawn taħt: Wara l-ftehim politiku reċenti tal-10 ta' Novembru 2020 bejn il-Parlament Ewropew u l-Kunsill dwar il-QFP 2021-2027 u sa meta jiġu approvati t-testi rilevanti, il-Kumitat ta' Konċiljazzjoni jaqbel li t-tisħiħ tal-Għajnuna Umanitarja jifforma parti miż-żieda globali ta' EUR 0,5 biljun (fi prezzijiet tal-2018) maqbula politikament f'dak il-kuntest. B'konsegwenza ta' dan, il-livell maqbul ta' approprjazzjonijiet ta' impenn huwa stabbilit għal EUR 16 097,2 miljun, li jħalli marġni ta' EUR 149,8 miljun taħt il-limitu massimu tan-nefqa tal-intestatura. Intestatura 7 - Amministrazzjoni Pubblika Ewropea L-għadd ta' postijiet fit-tabella tal-persunal tal-istituzzjonijiet u l-approprjazzjonijiet proposti mill-Kummissjoni fl-Abbozz tal-Baġit, kif emendat bl-Ittra Emendatorja Nru 1/2021 huma maqbula mill-Kumitat ta' Konċiljazzjoni bl-eċċezzjonijiet li ġejjin:  It-Taqsima tal-Parlament Ewropew li għaliha l-qari tagħha huwa approvat u aġġustat ulterjorment biex jinkludi (i) l-impatt tal-aġġornament rivedut tas-salarji skont l-Ittra Emendatorja Nru 1/2021 u (ii) it-trasferiment ta' żewġ postijiet ta' stabbiliment mill-Parlament Ewropew (PE) lill-Kummissjoni Ewropea bil-ħsieb li jiġu appoġġati l-operazzjonijiet tas-CERT-UE skont l-Ittra Emendatorja Nru 1/2021;  It-taqsima tal-Kunsill, li għaliha l-qari tagħha huwa approvat u aġġustat ulterjorment biex jinkludi l-impatt tal-aġġornament rivedut tas-salarji skont l-Ittra Emendatorja Nru 1/2021;  It-taqsima tal-Qorti Ewropea tal-Awdituri (QEA) li għaliha hemm qbil dwar aġġornament tekniku wara l-modifika tat-tabelli tal-persunal wara r-rikors għall-Artikolu 53(1) tar-Regolament Finanzjarju. Din l-operazzjoni involviet il-konverżjoni ta' post wieħed permanenti AST11, post wieħed AST8, post wieħed permanenti AST7, żewġ postijiet permanenti AST5, post wieħed permanenti AST4 u post wieħed temporanju AST/SC3 fi tliet postijiet permanenti AD7 u erba' postijiet permanenti AD5 rispettivament bl-ebda impatt fuq il-livell ta' approprjazzjonijiet.  It-taqsima tal-Kumitat Ekonomiku u Soċjali Ewropew (KESE) li għaliha l-livell ta' approprjazzjonijiet ta' impenn u ta' pagament qed jiżdied b'EUR 590 854.  It-taqsima tal-Kumitat Ewropew tar-Reġjuni (KtR) li għaliha l-livell ta' approprjazzjonijiet ta' impenn u ta' pagament qed jiżdied b'EUR 564 796.  It-taqsima tal-Kontrollur Ewropew tal-Protezzjoni tad-Data (EDPS) li għaliha hemm qbil dwar aġġornament tekniku wara l-modifika tat-tabelli tal-persunal wara r-rikors għall-Artikolu 53(1) tar-Regolament Finanzjarju. Din l-operazzjoni involviet il-konverżjoni ta' post wieħed permanenti AST5 f'post wieħed permanenti AST/SC6 mingħajr ebda impatt fuq il-livell ta' approprjazzjonijiet.  It-taqsima tas-Servizz Ewropew għall-Azzjoni Esterna (SEAE) li għaliha l-livell ta' approprjazzjonijiet ta' impenn u ta' pagament qed jiżdied b'EUR 1,0 miljun għall-"Kapaċità ta' Komunikazzjoni Strateġika"; Barra minn hekk bħala konsegwenza tal-pandemija tal-COVID-19, il-Kumitat ta' Konċiljazzjoni jaqbel, fuq bażi eċċezzjonali, li jnaqqas b'10 % l-livell ta' approprjazzjonijiet ta' impenn u ta' pagament relatati mal-missjonijiet tal-istituzzjonijiet kollha ħlief il-Parlament Ewropew. L-aġġustamenti kombinati, li jirriżultaw fi tnaqqis globali ta' EUR 8,8 miljun tal-intestatura 7, huma spjegati fid-dettall skont it-taqsima fit-tabelli li ġejjin: Taqsima 1 – Il-Parlament Ewropew Taqsima 2 — Il-Kunsill Ewropew u l-Kunsill Taqsima 3 – Il-Kummissjoni Taqsima 4 – Il-Qorti tal-Ġustizzja tal-Unjoni Ewropea Taqsima 5 – Il-Qorti Ewropea tal-Awdituri Taqsima 6 – Il-Kumitat Ekonomiku u Soċjali Ewropew Taqsima 7 – Il-Kumitat Ewropew tar-Reġjuni Taqsima 8 – L-Ombudsman Ewropew Taqsima 9 — Il-Kontrollur Ewropew għall-Protezzjoni tad-Data Taqsima 10 – Is-Servizz Ewropew tal-Azzjoni Esterna B'konsegwenza ta' dan, huwa propost li l-livell ta' impenn maqbul jiġi stabbilit għal EUR 10 448,3 miljun, li jħalli marġni ta' EUR 186,7 miljun taħt il-limitu massimu tan-nefqa tal-intestatura 7. Strumenti tematiċi speċjali: FEG, SEAR u BAR L-approprjazzjonijiet ta' impenn għall-Fond Ewropew ta' Aġġustament għall-Globalizzazzjoni (FEG), u r-Riżerva ta' Solidarjetà u Għajnuna ta' Emerġenza (SEAR) huma stabbiliti fil-livell propost mill-Kummissjoni fl-Abbozz ta' Baġit, kif emendat bl-Ittra Emendatorja Nru 1/2021. p.m. Riżerva ta' Aġġustament għall-Brexit (BAR) se tiġi inkluża f'Baġit emendatorju kmieni fl-2021. Approprjazzjonijiet ta' pagament Il-livell ta' approprjazzjonijiet ta' pagament globali fil-Baġit tal-2021 huwa stabbilit fil-livell tal-Abbozz ta' Baġit, kif emendat mill-Ittra Emendatorja Nru 1/2018, bl-aġġustamenti li ġejjin maqbula mill-Kumitat ta' Konċiljazzjoni: Jitqies il-livell maqbul ta' approprjazzjonijiet ta' impenn għan-nefqa mhux differenzjata, li għaliha l-livell tal-approprjazzjonijiet ta' pagament huwa ugwali għal-livell ta' approprjazzjonijiet ta' impenn. Dan jinkludi t-tnaqqis tal-kost tal-finanzjament tal-Istrument Ewropew għall-Irkupru (EURI) b'EUR 71,9 miljun u l-aġġustament għall-kontribuzzjoni tal-Unjoni lill-aġenziji deċentralizzati. L-effett ikkombinat huwa tnaqqis ta' EUR 123,0 miljun; L-aġġustamenti kkombinati taħt l-intestatura 7 li jirriżultaw fi tnaqqis globali ta' EUR 8,8 miljun; L-approprjazzjonijiet ta' pagament għall-proġetti pilota ġodda u għall-azzjonijiet preparatorji ġodda kollha proposti mill-Parlament huma stabbiliti fil-livell ta' 25 % tal-approprjazzjonijiet ta' impenn korrispondenti jew, fil-livell propost mill-Parlament, jekk ikun iktar baxx. Fil-każ ta' estensjoni ta' proġetti pilota eżistenti u azzjonijiet preparatorji eżistenti, il-livell ta' approprjazzjonijiet ta' pagament huwa dak definit fl-Abbozz ta' Baġit flimkien ma' 25 % tal-approprjazzjonijiet ta' impenn ġodda korrispondenti, jew fil-livell propost mill-Parlament, jekk ikun aktar baxx. L-effett ikkombinat huwa żieda ta' EUR 17,9 miljun; L-aġġustamenti għal-linji baġitarji li ġejjin huma maqbula b'riżultat tal-evoluzzjoni tal-approprjazzjonijiet ta' impenn għal nefqa differenzjata: Kumplessivament dan jirriżulta f'livell ta' approprjazzjonijiet ta' pagament ta' EUR 166 060,5 miljun, tnaqqis ta' EUR 63,9 miljun meta mqabbel mal-Abbozz ta' Baġit, kif emendat bl-Ittra Emendatorja Nru 1/2021. Ma hemm l-ebda riżerva minbarra dawk tal-Abbozz ta' Baġit, kif emendat bl-Ittra Emendatorja Nru 1/2021. L-approprjazzjonijiet ta' impenn u ta' pagament li jikkorrispondu għall-programmi ġodda li għalihom il-bażijiet legali qed jiġu ffinalizzati u huma mistennija li jiġu adottati kmieni fl-2021 mhux se jiddaħħlu proviżorjament fir-riżerva. Il-Kumitat ta' Konċiljazzjoni jaqbel, b'mod eċċezzjonali, li ma jpoġġix l-ammonti għall-ECDC u l-EMA f'riżerva, minħabba n-natura urġenti tal-ħtiġijiet relatati mal-pandemija tal-COVID-19. Kummenti baġitarji It-test tal-kummenti baġitarji jikkorrispondi għall-Abbozz ta' Baġit, kif emendat bl-Ittra Emendatorja Nru 1/2020 bl-aġġustamenti li ġejjin maqbula mill-Kumitat ta' Konċiljazzjoni:  Linji baġitarji li fir-rigward tagħhom l-emendi introdotti mill-Parlament Ewropew ġew approvati mingħajr modifiki:  Linji baġitarji li fir-rigward tagħhom l-emendi introdotti mill-Parlament Ewropew ġew approvati bil-modifika proposta mill-Kummissjoni fl-Ittra ta' Implimentabbiltà tagħha:  Linji baġitarji li għalihom il-kumment baġitarju rispettiv kif propost fl-Abbozz ta' Baġit kif emendat bl-Ittra Emendatorja, huwa approvat bil-modifiki li ġejjin:  F'konformità mal-Artikolu 15.3 tar-Regolament Finanzjarju u d-dikjarazzjoni konġunta dwar l-implimentazzjoni tal-Artikolu 15.3 maqbula bejn il-Parlament Ewropew u l-Kunsill, il-Kumitat ta' Konċiljazzjoni jaqbel li l-approprjazzjonijiet ta' impenn jerġgħu jsiru disponibbli fil-linji baġitarji tar-riċerka. Il-kummenti baġitarji tal-linji baġitarji 01 02 02 10, 01 02 02 40, 01 02 02 50 u 01 02 02 60 se jiġu aġġustati kif xieraq:  Linji baġitarji ġodda li għalihom qed jiġi propost il-kumment baġitarju rispettiv kif ġej:  Linji baġitarji ġodda li jirriżultaw mil-linja 07 03 01 mifruqa f'żewġ linji separati kif ġej, li għalihom il-kumment baġitarju rispettiv huwa stabbilit kif ġej: Dan hu bbażat fuq il-fehim li l-emendi introdotti mill-Parlament Ewropew jew il-Kunsill ma jistgħux jimmodifikaw jew jestendu l-kamp ta' applikazzjoni ta' bażi legali eżistenti, jew jaffettwaw l-awtonomija amministrattiva tal-istituzzjonijiet, u li l-azzjoni tista' tiġi koperta mir-riżorsi disponibbli. Nomenklatura tal-baġit In-nomenklatura tal-baġit proposta mill-Kummissjoni fl-Abbozz ta' Baġit, kif emendata bl-Ittra Emendatorja Nru 1/2020, hija maqbula, bl-inklużjoni tal-proġetti pilota u l-azzjonijiet preparatorji l-ġodda (minbarra l-azzjoni preparatorja l-ġdida AP 01 21 01 li għaliha l-approprjazzjonijiet relatati huma miżjuda mal-azzjoni preparatorja eżistenti AP 01 20 01). Barra minn hekk, il-Kumitat ta' Konċiljazzjoni jaqbel dwar l-aġġustamenti li ġejjin:  Żewġ linji addizzjonali, kif ġej:  Il-linja 07 03 01 "Il-promozzjoni tal-mobbiltà għat-tagħlim tal-individwi, kif ukoll il-kooperazzjoni, l-inklużjoni, l-eċċellenza, il-kreattività u l-innovazzjoni fil-livell ta' organizzazzjonijiet u politiki fil-qasam tal-edukazzjoni u t-taħriġ" hija maqsuma f'żewġ linji separati kif ġej, mingħajr ebda impatt fuq il-livell ta' approprjazzjonijiet: Baġit 2020 L-Abbozz ta' Baġit Emendatorju (ABE) 10/2020 huwa approvat kif propost mill-Kummissjoni. Dikjarazzjonijiet Dikjarazzjoni unilaterali mill-Kummissjoni Ewropea dwar l-indirizzar tal-faqar fost it-tfal taħt il-Fond Soċjali Ewropew+ L-indirizzar tal-faqar fost it-tfal se jsir saħansitra aktar importanti speċjalment fil-kuntest tal-kriżi attwali tal-COVID-19 u jeħtieġ li jiġu allokati biżżejjed riżorsi għal dan. Il-proposta riveduta għall-Fond Soċjali Ewropew+ (COM(2020)0447) tinkludi konċentrazzjoni tematika speċifika biex jiġi indirizzat il-faqar fost it-tfal. Dan jirrikjedi li kull Stat Membru għandu jalloka mill-inqas 5 % tar-riżorsi tal-FSE+ tiegħu b'ġestjoni kondiviża biex jappoġġa azzjonijiet immirati u riformi strutturali biex jiġi indirizzat il-faqar fost it-tfal (l-Artikolu 7(3)a). Minħabba l-allokazzjonijiet nazzjonali previsti bħalissa, dan jirrappreżenta kważi EUR 5 biljun fi prezzijiet attwali għall-perijodu ta' programmazzjoni 2021-27. Dikjarazzjoni konġunta mill-Parlament Ewropew u l-Kunsill dwar l-approprjazzjonijiet ta' pagament Il-Kunsill u l-Parlament jappella lill-Kummissjoni tibqa' timmonitorja mill-qrib u b'mod attiv matul is-sena 2021 l-implimentazzjoni tal-programmi 2014-2020 (b'mod partikolari fl-ambitu tas-subintestatura 2a u tal-Iżvilupp Rurali). Għal dan il-għan, il-Kunsill u l-Parlament jistiednu lill-Kummissjoni tippreżenta, fi żmien debitu, ċifri aġġornati li jikkonċernaw is-sitwazzjoni attwali u l-estimi rigward l-approprjazzjonijiet ta' pagament għall-2021. Jekk iċ-ċifri juru li l-approprjazzjonijiet imdaħħla fil-baġit għall-2021 ma jkunux suffiċjenti biex ikopru l-ħtiġijiet, il-Kunsill u l-Parlament jistiednu lill-Kummissjoni tippreżenta mill-aktar fis possibbli soluzzjoni xierqa, fost l-oħrajn abbozz ta' baġit emendatorju, bil-ħsieb li l-Parlament Ewropew u l-Kunsill ikunu jistgħu jieħdu fi żmien debitu kwalunkwe deċiżjoni meħtieġa għal ħtiġijiet ġustifikati. Fejn applikabbli, il-Kunsill u l-Parlament se jqisu l-urġenza tal-kwistjoni, billi jnaqqsu l-perjodu ta' tmien ġimgħat għal deċiżjoni jekk jitqies meħtieġ. L-istess japplika mutatis mutandis jekk iċ-ċifri juru li l-approprjazzjonijiet li ddaħħlu fil-baġit għall-2021 jkunu ogħla minn kemm ikun meħtieġ. Dikjarazzjoni konġunta mill-Parlament Ewropew, il-Kunsill u l-Kummissjoni dwar l-indirizzar tal-impatt tal-kriżi tal-COVID-19 Sabiex jiġi indirizzat l-impatt tal-kriżi bla preċedent tal-COVID-19 fl-aħjar interess tal-UE, il-Parlament Ewropew, il-Kunsill u l-Kummissjoni huma impenjati li jieħdu l-miżuri meħtieġa biex jużaw malajr il-potenzjal sħiħ tal-ġenerazzjoni l-ġdida ta' programmi tal-UE filwaqt li jagħtu attenzjoni partikolari lis-setturi tal-ekonomija li huma l-aktar milquta mill-kriżi bħat-turiżmu u l-SMEs u l-persuni l-aktar affettwati mill-kriżi bħat-tfal u ż-żgħażagħ. Dikjarazzjoni unilaterali mill-Kummissjoni dwar il-governanza tal-aġenziji deċentralizzati Il-Kummissjoni għandha interess qawwi li tiżgura li l-aġenziji deċentralizzati tal-UE jwettqu l-mandat tagħhom, inkluż it-tisħiħ u s-simplifikazzjoni tal-governanza tagħhom, kif ukoll l-appoġġ għall-ippjanar u r-rappurtar armonizzati mill-aġenziji deċentralizzati kollha. Il-Kummissjoni tqis li r-Rapport Speċjali Nru 22/2020 tal-Qorti Ewropea tal-Awdituri, u t-tweġibiet għalih, jistgħu jiffurmaw il-bażi għal segwitu kollaborattiv li jkun jeħtieġ l-appoġġ tal-Kunsill u tal-Parlament. Dikjarazzjoni konġunta mill-Parlament Ewropew u l-Kunsill dwar ir-Riżerva ta' Aġġustament għall-Brexit (BAR) Il-Parlament Ewropew u l-Kunsill jistiednu lill-Kummissjoni tippreżenta proposta għall-istrument rilevanti meħtieġ biex titħaddem ir-Riżerva ta' Aġġustament għall-Brexit mingħajr dewmien, bil-ħsieb li jiġi żgurat li ammont suffiċjenti ta' approprjazzjonijiet ikun jista' jsir disponibbli għall-mobilizzazzjoni mill-bidu tas-sena finanzjarja 2021. Il-Parlament Ewropew u l-Kunsill se jqisu l-urġenza tal-kwistjoni matul id-deliberazzjonijiet tagħhom. Il-Parlament Ewropew u l-Kunsill jistiednu lill-Kummissjoni tippreżenta abbozz ta' baġit emendatorju, hekk kif ikun xieraq, biex tagħmel disponibbli l-approprjazzjonijiet meħtieġa fis-sena finanzjarja 2021. Il-Parlament Ewropew u l-Kunsill se jikkunsidraw tali abbozz ta' baġit emendatorju bl-urġenza dovuta.
Extracted from TA-9-2020-0385_MT.docx